《踏莎行（乙巳正月二日雪）》
宋代·郭应祥

春已经旬，历方换岁。六花依旧来呈瑞。细思残腊与新年，一般清绝元非二。

宿麦连云，遗蝗入地。坡仙有句谁能继。元宵此去日无多，会看霁色生和气。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。